རྩིས་ཞིབ་ལས་ཁང་གི་སྒྲིག་གཞི་དོན་ཚན་༤༢ཀ༽དགོངས་དོན་འདི་གའི་ལས་བྱེད་ས་མིག་རྩ་འབོར་གྱི་བརྒྱ་ཆ་༥༠ལས་མ་ཉུང་བ་ཞིག་དམའ་མཐར་རྩིས་ཀྱི་མཐོ་སློབ་ལག་འཁྱེར་སྦི་ཀོམ་ཐོན་པའི་ཐོག་རྩིས་ཞིབ་ཆེད་སྦྱོང་ཐོན་པ།ཡང་ན་རྩིས་པའི་ལས་འཁུར་ལོ་བརྒྱད་ལས་མི་ཉུང་བ་ཞུས་པའི་རྩིས་ཀྱི་ཉམས་མྱོང་ཡོད་ཐོག་རྩིས་ཞིབ་ཆེད་སྦྱོང་ཐོན་པ་ཞིག་དགོས་ཞེས་གསལ་གྱི་ཡོད།དེ་བསྟུན་འདི་ནས་རྩིས་ཞིབ་ཆེད་སྦྱོང་ཆེད་རྒྱ་གར་དབུས་གཞུང་རྩིས་ཞིབ་སྤྱི་ཁྱབ་ལས་ཁང་དུ་བཀའ་མོལ་ཞུས་ཏེ་སིམ་ལ་ས་གནས་མངའ་སྡེ་རྩིས་ཞིབ་ལས་ཁང་དུ་དང་ཐོག་ཟླ་དྲུག་དང་ཕྱི་སུ་ཟླ་བ་གསུམ་གྱི་རྩིས་ཞིབ་སྦྱོང་བརྡར་སྔ་ཕྱི་ཁག་ལྔ་དང་།ཡང་སྦེང་ལོར་ཀར་ན་ཀྲ་ཀ་མངའ་སྡེ་རྩིས་ཞིབ་ལས་ཁང་དུ་ཟླ་དྲུག་སྦྱོང་བརྡར་ཚར་གཅིག་གོ་སྒྲིག་ཞུས།ཡང་དབུས་གཞུང་མཉམ་འབྲེལ་སྦྱོང་བརྡར་ལས་ཁང་བརྒྱུད་ཅན་ལྷི་གྷར་ས་གནས་སན་ཇེ་གྷན་ལྷིའི་མཉམ་འབྲེལ་སྦྱོང་བརྡར་ཁང་དུ་ཟླ་གསུམ་མཉམ་འབྲེལ་རྩིས་ཞིབ་སྦྱོང་བརྡར་ཚར་གསུམ་གོ་སྒྲིག་དང་།ལྡི་ལི་དུ་དུས་ཐུང་སྦྱོང་བརྡར་ཐེངས་གཉིས་བཅས་གོ་སྒྲིག་གིས་འདི་གའི་ལས་བྱེད་རྣམས་གང་ཐུབ་ཀྱིས་རྩིས་ཞིབ་བྱ་རྒྱུ་ཚད་འཕེར་བ་བཟོ་མུས་ཐོག་དུས་རྒྱུན་དུ་ཕྱོགས་བསྐྱོད་རྩིས་ཞིབ་སྐབས་ཀྱང་རྩིས་ཞིབ་པ་རྒན་པ་རེ་མཉམ་གཞོན་པ་རེ་སྱར་ཏེ་བཏང་དང་གཏོང་བཞིན་པ་བཅས་ནས་གང་ཐུབ་ལས་བྱེད་གསོ་སྐྱོང་གནང་མུས་དང་།ཡང་ལས་བྱེད་རེ་གཉིས་ལ་དུས་ཐུང་སྦྱོང་བརྡར་གཞན་ཡང་གོ་སྒྲིག་ཞུས་ཡོད།